Републички завод за статистику, на основу члана 1 и члана 11 став 4 Закона о званичној статистици („Службени гласник РС“, број 104/09) и члана 7 став 1 тачка 2 Закона о Јавним набавкама („Службени гласник РС“, број 124/12 и 68/15), Уредбом о утврђивању плана званичне статистике за 2019. gодину („Службени гласник РС", бр. 105/18); у складу са Framework partnership agreement ECFIN/223/2014/, деловодни број 01 404-1216/1 од 5.01.2015. године закљученог између Републичког завода за статистику и Европске комисије, објављује:

**ЈАВНИ ПОЗИВ**

**ЗА ПРИЈАВЉИВАЊЕ КАНДИДАТА ЗА АНКЕТАРЕ**

(пријављивање у периоду 12. априла од 12 часова до 16. априла до 12 часова)

Републички завод за статистику (у даљем тексту: Завод) упућује јавни позив свим заинтересованим кандидатима да се пријаве за посао анкетара за потребе спровођења „Истраживања о пословној клими и потрошњи становништва (BCS)“ и „Истраживања о употреби информационо-комуникационих технологија у предузећима и домаћинствима, (ИКТ)“ за 2019/2020. Истраживања ће се спроводити путем телефона.

Завод ће за спровођење ових истраживања ангажовати оквирно 25 анкетара. Анкетари ће спроводити истраживање попуњавањем упитника телефонским путем у просторијама Републичог завода за статистику и биће плаћени по дневници, односно сатници.

Општи услови које кандидати треба да испуњавају су:

* држављанство Републике Србије;
* најмање 18 година старости;
* стечено најмање четворогодишње средње образовање;

Критеријуми за избор анкетара су:

* учествовање у сличним статистичким истраживањима које је спроводио Завод;
* стручна спрема;
* познавање рада на рачунару;
* разговор са координатором.

Од изабраних кандидата очекује се:

* познавање методологије и обављање анкетарских активности у складу са методолошким, организационим и другим упутствима, комуникативност и савесност у обављању посла.

**Позивају се заинтересовани кандидати да попуне електронску пријаву која ће бити активна од петка, 12. априла 2019. године од 12 часова до уторка, 16. априла 2019 до 12 часова на интернет страници:** [**http://pod2.stat.gov.rs/bcsiktprijava**](http://pod2.stat.gov.rs/bcsiktprijava)**.**

Листа кандидата за позивање на разговор биће објављена 17. априла 2019. године на интернет страници [www.stat.gov.rs](http://www.stat.gov.rs). Разговор са кандидатима биће обављен 18. и 19. априла 2019. године у седишту Завода у Београду у накнадно одређеном термину.

Потребно је да кандидат на разговор понесе релевантне доказе наведених исказа у пријави. Коначне листе изабраних кандидата биће објављене на интернет страници: [www.stat.gov.rs](http://www.stat.gov.rs) најкасније 22. априла 2019. до 15 сати.

Лице задужено за давање обавештења о јавном позиву:

Урош Рајчевић,

Републички завод за статистику, 011/2412-922 локал 380

uros.rajcevic@stat.gov.rs